
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 17P/24/2024 1224200577 11. 06. 2024 JUDr. Peter Kalata ECLI:SK:MSBA2:2024:1224200577.2
ROZSUDOK V MENE SLOVENSKEJ REPUBLIKY Mestský súd Bratislava II, sudcom JUDr. Petrom Kalatom vo veci starostlivosti o maloleté dieťa: A. B., narodená XX.XX.XXXX, zastúpené Úradom práce, sociálnych vecí a rodiny Bratislava, so sídlom Vazovova 7/A, Bratislava dieťa rodičov: matka - A. B., narodená XX.XX.XXXX, trvale bytom C. - D., toho času bytom E. XX, XXX XX C. a otec - neuvedený o návrhu navrhovateľky F. B., narodenej XX.XX.XXXX, trvale bytom A. X, XXX XX C., prechodne bytom G. XX, XXX XX C. na zvýšenie výživného takto rozhodol: I. Súd počnúc dňom 01.07.2024 zvyšuje vyživovaciu povinnosť matky maloletej z pôvodnej sumy 100,- eur mesačne určenej rozsudkom Okresného súdu Bratislava V, zo dňa 31.08.2021, sp.zn. 68P/84/2021-106 na sumu 200,- eur mesačne, ktoré výživné matka maloletej je povinná uhrádzať vždy do 20-teho dňa v mesiaci vopred na účet príslušného Úradu práce sociálnych vecí a rodiny. Zročné výživné nevzniklo. II. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a) zákona č. 160/2015 Z. z. Civilný sporový poriadok, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní. ( § 368 CSP) Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu, oprávnený môže podať návrh na nariadenie výkonu rozhodnutia podľa § 370 a nasl. Civilného mimosporového poriadku. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Exekúciu možno vykonať zrážkami zo mzdy a z iných príjmov, prikázaním pohľadávky, predajom
hnuteľných vecí, predajom cenných papierov, predajom nehnuteľnosti, predajom podniku, príkazom na zadržanie vodičského preukazu.

